Primadona

Primadona (, 'pirmoji dama') – operos ar komedijos dell’arte dainininkė, kuri trupėje atlieka pirmąsias partijas. Artima sąvoka yra „diva“. Tinkamas terminas dainininkui vyrui (paprastai tenorui) yra itališkas primo uomo.H. Rosenthal, H. and J. Warrack, The Concise Oxford Dictionary of Opera, 2nd Edition, Oxford University Press, 1979. p. 398.  17 ir 18 amžiuje primo uomo paprastai būdavo kastratas.

Jei opera turi dvi ar daugiau sunkių, panašaus reikšmingumo partijų, kitą panašaus reikšmingumo dalį atliekanti dainininkė buvo vadinama altra [‘kita’] prima donna, ta prasme dar viena tokia pat bet ne antroji.  Seconda ['antroji'] donna buvo mažiau svarbią partiją atliekančios dainininkės rolė.Seconda donna. Oxford Music Online, 2002. Prima donna assoluta gali atlikti itin sunkias partijas kurios jau „viršija siauras tradicinių vokalo kategorijų ribas“.Riggs, Geoffrey (2003). The Assoluta Voice in Opera, 1797–1847, p. 1. McFarland. . Prima donna assoluta buvo Maria Malibran, Giuditta Pasta, Giuseppina Ronzi de Begnis.

 Istorija 

XIX a. Italijoje pagrindinė trupės moteris buvo vadinama prima donna, kuri pažodžiui reiškia „pirmoji ponia“. Paprastai ji buvo pirmasis trupės sopranas ir dažniausiai atliko pagrindinį vaidmenį spektakliuose, jos indėlis buvo svaresnis nei kitų atlikėjų. Operos gerbėjai dažnai būdavo susiskirstę į priešingas stovyklas, palaikančias vieną ar kitą divą. Pagarsėjęs Marijos Kalas ir Renatos Tebaldi kūrybos mylėtojų priešiškumas, nepaisant pačių dainininkių draugystės.George Jellinek, Callas: Portrait of a Prima Donna, Dover, 1986, p. 96 and passim. .

 Konfliktai ir jų galimi paaiškinimai 

Primadonos tapo žinomos dėl savo išraiškingo elgesio ir kaprizingų reikalavimų kitiems trupės nariams, muzikantams, kostiumų dailininkams, prodiuseriams, kolegoms, kuriems teko taikstytis su primadonų talentu ir gebėjimu pritraukti žiūrovus. Dėl šios priežasties žodis „primadona“ buvo pradėtas taikyti bet kurios srities profesionalams, nepriklausomai nuo lyties, kurie laiko save nepakeičiamais, ir tuo remdamiesi reikalauja ypatingo dėmesio iš savo viršininkų, kolegų, klientų ir kitų aplinkinių žmonių.Susan Rutherford, The Prima Donna and Opera, 1815—1930, Cambridge University Press, 2006. . Šiuolaikinė žodžio reikšmė įgavo neigiamą konotaciją kaip sąvoka, apibūdinanti manieringą, egotistišką, provokuojantį ir temperamentingą žmogų, su kuriuo sunku dirbti, tačiau kurio indėlis yra būtinas komandos sėkmei.The Oxford Pocket Dictionary of Current English (2009). «prima donna». Encyclopedia.com. 12 Sep. 2010.Merriam-Webster. «prima donna». Merriam-Webster.com.

Operinis dainavimas yra sunkus fizinis krūvis, dainininkas prilyginamas sporto atletui. Šiuo metu dažnai reikalaujama dainuoti garsiai, daug, pirmąjam dainininkui tenka įtempti balso stygas daugiau nei saugu. Ant balso stygų atsiranda randai, atliekamos balso taisymo operacijos – situacija panaši į sutinkamą futbole ar krepšinyje. Dažnai prisideda ir stresas gyvenant nuo sutarties iki sutarties be pastovaus darbo. Porą kartų gerai pasirodžiusiam bet užtat stygas pertempusiam dainininkui gali tekti nuvilti gerbėjus ir organizatorius, visiems netikėtai atsisakant dar vieno planuoto pasirodymoBernhard Warner (2017). Why do stars like Adele keep losing their voice?. theguardian.com Dainininkas taip pat gali paprašyti groti visą muziką aukštesniu ar žemesniu tonu, nes kitaip jo balsas visko gerai neapima, kartais jis to paprašo staiga. Taip atsitinka visiems dainininkas ir prideda nemažai darbo pritariantiems muzikantams.Meghan Nixon (2016) Easy Transposition Chart for Singers howtosingsmarter.com 

 Šaltiniai 

Kategorija:Opera
Kategorija:Teatras